
690+ I SOLIDARITET MED KATRINE DIRCKINCK-HOLMFELD OG ANONYME BILLEDKUNSTNERE
Solidaritetserklæring til Katrine Dirckinck-Holmfeld og Anonyme Billedkunstnere i forbindelse med drukningen af en gipsafstøbning af en portrætbuste der forestiller Frederik V.

☞ Read the english version here.

Den 6. november, 2020 blev en video offentliggjort, hvor en buste af Frederik V bliver sunket i kanalen ved Nyhavn. Busten var en gipsafstøbning fra ca. 1950. Originalen er en portrætbuste af Frederik V, støbt i bronze ca. 1766 (originalmodel 1754). Bronzeskulpturen fra 1766 er fortsat mulig at se i Kuppelsalen på Charlottenborg, efter aftale med Akademirådet. I Akademirådets udtalelse fra d. 12. november, 2020, lyder det som om, at busten, der blev smidt i havnen, var den originale, et unikum, en buste af Saly: Det var det altså ikke, det var en kopi i gips.

Institutleder Katrine Dirckinck-Holmfeld tog ansvar for begivenheden som en kunstnerisk happening og blev bortvist fra sin ansættelse samme dag.

Vi mener ikke, at Katrine Dirckinck-Holmfeld bør bortvises, og vi opfordrer til en rehabilitering af hendes stilling på Det Kgl. Danske Kunstakademi. Vi opfatter ikke aktionen som et forsøg på at udrydde dansk kulturarv, men som et forsøg på at aktualisere den, ved at udføre en modstandsaktion mod Frederik V in effigie og hans ledende rolle i dansk kolonitid.

Denne type billedlige modstandshandlinger spiller en historisk vigtig rolle i Danmark. Vi opfatter aktionen som et forsøg på at minde om kolonitiden og dens fortsatte tilstedeværelse i samfundet.

Vi kan ikke undgå at se den i sammenhæng med lignende begivenheder rundt omkring i verden efter opblomstringen af Black Lives Matter-demonstrationerne, og hvordan der eksempelvis er blevet sprøjtet med rød maling på Hans Egede-statuen i Nuuk, Grønland i juni 2020.

Vi støtter de studerende på kunstakademiet og anerkender kunstakademiet som en institution, der ikke er fri af kolonitidens aftryk, hvilket bl.a. kommer til udtryk i institutionens billedpolitik, der tilgodeser monumenter af den danske enevælde under kolonitiden. Vi anerkender, at dette skaber andre, mere smertefulde og utrygge erfaringsrum for racegjorte/BIPOC/minoritets-elever, og vi kræver derfor en ændring i forbindelse med denne ulighed.

Som kunstnere og kulturformidlere ønsker vi at handle solidarisk med de studerende på kunstakademiet i den fælles dekoloniserende kamp!

Du kan underskrive denne støtteerklæring ved at sende dit navn og din titel til solidaritetserklaering@gmail.com

You can keep sending your support.
Send your name and title to solidaritetserklaering@gmail.com

    Arkitektstuderende ved Det Kongelige Akademi

    James Day, Kunsthistoriker

    Emil Aagaard, Filmfotografstuderende ved Den Danske Filmskole

    Moa Alskog, Billedkunstner

